23. septembra 2020 sa v Piešťanoch uskutočnil 27. ročník súťaže VICTORIA REGIA. Hlavná téma tohtoročných majstrovstiev Slovenska vo floristike znela: Rozkvitnutá záhrada.
Z dôvodu epidemiologickej situácie sme sa tohto ročníka priamo nezúčastnili. Súčasťou podujatia bola aj samostatná súťaž "Kytica roka 2020", ktorej témou bola sušená viazaná kytica.
Kytica roka 2020 – do súťaže bolo zaslaných 12 kytíc, ktoré následne boli vystavené v OC AUPARK Piešťany a neskôr na SOŠ záhradníckej v Piešťanoch počas VICTORIE REGIE a jej sprievodných dní. Kytice boli nielen od študentov, ale aj z praxe.